open-index/open-wikipedia-markdown huggingface dataset:
Didier Comès

**Didier Comès** (11. joulukuuta 1942 Sourbrodt – 7. maaliskuuta 2013) oli belgialainen sarjakuvapiirtäjä.

Comès sai syntyessään nimen Dieter Hermann Comès, koska hänen synnyinkaupunkinsa oli saksalaisten miehittämä. Sodan jälkeen hänen nimensä kuitenkin muutettiin Didieriksi. Comès työskenteli aluksi teollisena suunnittelijana ja piirsi sarjakuvia vapaa-ajallaan. Hänen ensimmäiset ammattimaisesti piirretyt sarjakuvansa ilmestyivät *Le Soir* -lehden nuorisoliitteessä. Hän piirsi Le Soirille muun muassa sarjoja ”Hermann”, ”Sventebold” ja ”Les Cheeses”. Hänen ensimmäinen iso sarjansa ”Ergün l'Errant” ilmestyi *Pilotessa* 1973. Sarja lopetettiin lyhyeen, mutta jatkui *À Suivre* -lehdessä nimellä ”Le Maître des Ténèbres” vuonna 1980. Vuosina 1976 ja 1977 hän loi tarinan ”L'Ombre du Corbeau” belgialaiselle *Tintin*-lehdelle. 

1980-luvulla hän piirsi sarjakuva-albumeja, kuten *Silence* (1979, suom.), *La Belette* (1981–1982, suom. *Lumikko*) ja *Iris* (1990–1991, osittain suom. *Tapiiri*-lehdessä 1991). *À Suivre* -lehdelle hän teki sarjat *Eva* (1984, suom. *Tapiiri*-lehdessä 1986–1988 ja albumina), *L'Arbre-Coeur* (Sydänpuu, 1985–1987, suom. Tapiiri 1988–1989 ja albumina) sekä *La Maison où Rêvent les Arbres* (suom. *Uneksivien puiden talo*), jotka ovat ilmestyneet myös albumeina. Vuonna 2000 ilmestyi albumi *Les Larmes du tigre* ja vuonna 2006 albumi *Dix de der*. 
 
## Suomennetut teokset

* 
* 
* 
* 
* *Iris* (1990–1991, suom. osittain, Tapiiri 1991)
* 

## Lähteet

## Aiheesta muualla
* Suomessa julkaistuja Didier Comès'n sarjakuvia. Kimmo Lakoma.
* Comès'n suunnittelema postimerkki .
Colditz

**Colditz** on kaupunki Saksassa Saksin osavaltiossa Muldejoen rannalla, lähellä Leipzigia. Vuoden 2011 väestönlaskennassa siellä oli 9&nbsp;207 asukasta.

Colditz sijaitsee keskellä Leipzigin, Dresdenin ja  Chemnitzin muodostamaa kolmiota.

Colditzissa sijaitsee vuonna 1014 rakennettu Colditzin linna, jota on sittemmin käytetty mielisairaalana ja vankilana. Vuosina 1829-1924 se oli ylellinen parantola "mieleltään järkkyneille" aatelisille ja varakkaille.

Linnassa säilytettiin toisen maailmansodan aikana liittoutuneiden sotavankeja, varsinkin upseereita joiden arveltiin yrittävän karata. Linnasta tehtiin erilaisia tunneleita, ja kaikkiaan 130 pakoyritystä on kirjattu. 32 vankia onnistui karkaamaan.

Vankileiriä johti Wehrmacht, vaikka SS yritti saada ajoittain linnan hallintaansa. Wehrmacht kohteli vankeja asiallisesti, eikä kidutukseen tai muihin raakuuksiin syyllistytty, vaan vankien kohtelu oli Geneven sopimuksen mukaista.

## Lähteet

## Aiheesta muualla
Hombre Lampinen

**Ari Olavi ”Hombre” Lampinen** (10. maaliskuuta 1961 Karstula – 13. toukokuuta 2016 Loviisa) oli suomalainen muusikko, joka toimi studiomuusikkona ja Boycott-yhtyeen kitaristina. Lampinen vaikutti myös loviisalaisessa Tolpat-yhtyeessä. Hän oli Porvoossa sijainneen Hombre's Music -musiikkiliikkeen omistaja. Lampinen esiintyi myös monien suomalaisten artistien, kuten Tommi Läntisen, Remu Aaltosen ja Jarkko Even taustayhtyeissä ja levytyksillä, sekä työskenteli miksaajana, tuottajana ja äänittäjänä.

Lampinen sävelsi ja sanoitti yhdessä Tommi Läntisen kanssa pääosan Boycottin kappaleista. Niistä menestyneimpiä on yhtyeen ensisingle "Gotta rock".

Lampinen kuoli sairauskohtaukseen kotonaan Loviisan Pernajassa toukokuussa 2016. 13. toukokuuta 2017 hänelle järjestettiin *Hombre Rocks!* -muistokonsertti Turun Kårenilla. Konsertissa nähtiin Lampisen aikalaismuusikoita, ystäviä sekä hänet tunteneita esiintyjiä. Konsertissa esiintyvät Vilperin Perikunta, Anna Hanski, SIG, Jivetones, Moko & Vaakku, Patterihaukat, Ben Marlene & French Kiss, Baba Salama, Gugge Wasenius, Kai Stenman, Mark Bertenyi, Pekka Puranen, Toni Nuotio ja Stefan Möller.

## Yhtyeitä
* Boycott
* Fabrics
*French Kiss
* Rin Tin Tin (liittyi yhtyeeseen albumijulkaisun jälkeen)
* Revolver
* Dingo
* AD
* Kaivanto

## Lähteet
Se Wsi Testamenti

**Se Wsi Testamenti** (’Se Uusi Testamentti’) oli ensimmäinen suomenkielinen käännös Raamatun Uudesta testamentista. Käännöksen teki Mikael Agricola uskonpuhdistuksen aikoihin. Se painettiin vuonna 1548.

Agricola perusti käännöksensä Erasmus Rotterdamilaisen toimittamiin kreikankielisiin alkuteksteihin (1516), latinankieliseen Vulgataan, Lutherin saksankieliseen Raamattuun (1534; Uusi testamentti tosin ilmestyi saksaksi jo vuonna 1522) sekä ruotsinkieliseen Uuteen testamenttiin (1526) ja Kustaa Vaasan Raamattuun (1541). Agricola käytti alkutekstiä käännöksen pohjana. Muille kielille tehtyjä käännöksiä hän käytti lähinnä tekemänsä käännöksen vertailuun ja tarkistamiseen.

Agricola aloitti käännöstyön jo 1530-luvun alussa opiskellessaan Wittenbergin yliopistossa, minne tuohon aikaan lähetettiin kääntäjiksi sopivia nuoria miehiä opiskelemaan. Käännös oli valmiina jo vuonna 1543, mutta kuningas antoi sille painoluvan vasta vuonna 1547. Kirja painettiin Tukholmassa Amund Laurentssonin kirjapainossa.

Uudessa testamentissa oli 718 sivua ja runsaasti kuvia. Raamatun tekstin lisäksi siinä oli kaksi alkupuhetta, esipuheet kaikille kirjoille Ilmestyskirjaa lukuun ottamatta sekä selityksiä. Ensimmäinen alkupuhe oli teologinen ja se oli käännetty lähinnä Lutherin ja Kustaa Vaasan Raamatuista. Toinen alkupuhe kertoi kristinuskon tulosta Suomeen sekä Suomen maakunnista ja murteista. Se perusteli, miksi Uusi testamentti oli kirjoitettu pääasiassa Lounais-Suomen murteella.

Esipuheet olivat käännöstä Vulgatasta ja Lutherin Raamatusta. Ilmestyskirjan esipuhe jätettiin pois siksi, että Lutherin näkemys siitä oli niin kriittinen. Selitykset perustuivat myös Lutherin Raamattuun sekä ruotsinkieliseen Raamattuun.

On mahdollista, että Agricola on saanut käännöstyöhönsä apua, sillä esimerkiksi Martti Teitti opiskeli hänen kanssaan samaan aikaan Wittenbergissä. Mitään varsinaisia tietoja käännösten mahdollisesta tarkistajasta tai toisesta kääntäjästä ei ole.

Nykyisin yhtä *Se Wsi Testamenti* -kirjan kappaletta säilytetään Skoklosterin linnassa Ruotsissa.

## Lähteet
* 
* 

### Viitteet

## Aiheesta muualla
* Se Wsi Testamenti: P. Lucan Euangelium. LXXIIII. Toinen Lucu. Näyte.
* Se Wsi Testamentti 1548 kokonaisuudessaan *Finbible*
Västerbotten

**Västerbotten** (joskus myös , )  on yksi Ruotsin maakunnista. Se sijaitsee Pohjois-Ruotsissa Norlannin  pääalueella. Västerbottenin pinta-ala on 15 097,6&nbsp;km². Vuoden 2011 lopussa maakunnassa oli 212 660 asukasta, joten väestötiheys oli 14,1 asukasta neliökilometriä kohti.

Maakunnan nimi *Västerbotten* tarkoittaa sananmukaisesti käännettynä "länsipohjaa". Suomessa sijaitsevan Pohjanmaan nimi on ruotsiksi vastaavasti *Österbotten*, joka merkitsee "itäpohjaa".

Maakunnan suurin kaupunki on Uumaja. Korkein kohta on Åmliden, joka kohoaa 551 metrin korkeuteen.

## Historiallinen maakunta

Västerbottenin eli Länsipohjan historiallinen maakunta Ruotsissa ennen vuotta 1809 käsitti myös Ruotsin nykyisen Norrbottenin maakunnan, jota on Ruotsissa alettu pitää omana maakuntanaan vasta Norrbottenin läänin perustamisen jälkeen vuonna 1810, ja siihen kuului vuoteen 1809 myös Tornionlaakson nykyään Suomeen kuuluva osa, jonka Ruotsi tuolloin menetti Venäjälle. Tässä vanhassa, vuotta 1810 edeltäneessä laajuudessaan Länsipohjan historiallinen maakunta ulottui nykyisessä Ruotsissa Pohjanlahden länsirannalla Tornionjoesta Uumajanjoen suun eteläpuolelle. Sen alue nykyisessä Ruotsissa jakautuu Västerbottenin ja Norrbottenin lääneihin.

## Kunnat
* Bjurholmin kunta
* Norsjön kunta
* Robertsforsin kunta
* Skellefteån kunta
* Uumajan kunta
* Vindelnin kunta
* Vännäsin kunta

## Väestönkehitys

### Väestö lääneittäin
Västerbottenissa oli vuoden 2011 lopussa yhteensä 212 660 asukasta, jotka kaikki asuivat Västerbottenin läänissä. Läänistä kuuluu osia myös muihin maakuntiin.

## Katso myös
* Tornionlaakso
* Meänmaa

## Lähteet
* Pieni tietosanakirja

## Aiheesta muualla

* VisitSweden - Ruotsin matkailun virallinen verkkosivusto – Pohjois-Ruotsi
Euroopan jalkapalloliitto

**Euroopan jalkapalloliitto**, eli **Uefa** tai **UEFA** () on vuonna 1954 perustettu jalkapalloliitto, joka käsittää eurooppalaiset jalkapalloliitot sekä lisäksi muutaman varsinaisen Euroopan ulkopuolisen valtion jalkapalloliiton.

Uefa järjestää lukuisia kilpailuja sekä maajoukkueille että seurajoukkueille. Näistä merkittävimmät ovat maajoukkueiden EM-kilpailut ja seurajoukkueiden Mestarien liiga.

## Historia
Uefa perustettiin 15. kesäkuuta 1954 Baselissa Sveitsissä, Ranskan, Italian ja Belgian jalkapalloliittojen neuvotteluiden tuloksena. Uefann päämaja sijaitsi vuoteen 1959 asti Pariisissa, jonka jälkeen se siirrettiin Berniin Sveitsiin. Uefan hallinnollinen keskus on sijainnut vuodesta 1995 Nyonissa Sveitsissä. Liiton ensimmäinen puheenjohtaja oli Ebbe Schwartz. Uefa koostui alkujaan 25 kansallisesta jalkapalloliitosta. Nykyään siihen kuuluu 54 kansallista jalkapalloliittoa.

### Korruptio
Kansainvälisen jalkapalloliitto Fifan eettinen komitea määräsi 21. joulukuuta 2015 Fifan puheenjohtajalle Sepp Blatterille ja Uefan puheenjohtajalle Platinille kahdeksan vuoden toimintakiellon kaikessa jalkapallotoiminnassa korruption vuoksi. Perusteluna on Blatterin helmikuussa 2011 Platinille antama 1,8 miljoonan euron suuruinen palkkio, jolle ei löytynyt asiallista perustetta. Molemmat saivat myös sakot ja ilmoittivat valittavansa päätöksistä urheilun kansainväliseen vetoomustuomioistuimeen CAS:iin.

## Puheenjohtajat

## Hallitus
Osa hallituksen jäsenistä valitaan 4 vuodeksi kerrallaan ja osa 2 vuodeksi. Vuonna 2018 Uefan hallituksen jäsenistä 96&nbsp;prosenttia oli miehiä (23 henkilöä) ja neljä&nbsp;prosenttia naisia (1 henkilö).

### Jäsenet

## Kilpailuja
### Maajoukkuekilpailut
* EM-kilpailut
* Kansojen liiga
* Alle 21-vuotiaiden EM-kilpailut
* Alle 19-vuotiaiden EM-kilpailut
* Alle 17-vuotiaiden EM-kilpailut
* Naisten EM-kilpailut
* Alle 19-vuotiaiden naisten EM-kilpailut
* Alle 17-vuotiaiden naisten EM-kilpailut
* Futsalin EM-kilpailut

### Seurajoukkuekilpailut

* Mestarien liiga
* Eurooppa-liiga
* Konferenssiliiga
* Uefa Super Cup
* Uefa Regions’ Cup
* Naisten Mestarien liiga
* Uefa Futsal Champions League

;Lakkautetut
* Cup-voittajien Cup
* Intertoto Cup
* Intercontinental Cup

## Katso myös
* Euroopan jalkapalloliiton kerroinjärjestelmä
* Euroopan jalkapalloliiton kultaiset pelaajat
* Konferenssiliiga
* Parhaat jalkapalloseurat Uefa-kertoimen mukaan

## Lähteet

## Aiheesta muualla

* Uefan virallinen sivusto
Abckiria

**Abckiria** (”Abc-kirja”) oli ensimmäinen suomenkielinen kirja. Sen kirjoitti uskonpuhdistajana tunnettu Mikael Agricola, ja se julkaistiin muista lähteistä säilyneiden mainintojen perusteella vuonna 1543. Agricola kirjoitti kirjan samaan aikaan kun hän teki Uuden testamentin ensimmäistä suomenkielistä käännöstä, ja molempia teoksia työstäessään Agricola samalla myös loi suomelle kirjakieltä.

## Historia
Agricolan teos on ensimmäisiä tunnettuja yrityksiä kirjoittaa suomen kielellä, ja teoksen sekä Agricolan *[[Rucouskiria]]n* (1544) ja Uuden testamentin (*[[Se Wsi Testamenti]]*, 1548) ilmestymisen jälkeen suomen kirjakieli alkoikin hiljalleen kehittyä. Niin Agricolan suomelle kuin koko niin sanotulle vanhalle kirjasuomelle on tyypillistä sen oikeinkirjoituksen epäsäännönmukaisuus. Esimerkiksi K-äänne saatettiin toisinaan merkitä C:nä, joskus taas K:na tai G:nä.

Koska kirjat painettiin Tukholmassa, virheitä voidaan osittain pitää ruotsinkielisten kirjanpainajien tekeminä.

*Abckirian* ensimmäisessä, vuoteen 1543 ajoitetussa painoksessa oli 16 sivua ja toisessa, ilmeisesti vuonna 1551 ilmestyneessä, painoksessa 24 sivua. Kirjasta ei ole säilynyt yhtään kokonaista kappaletta, mutta siitä on löydetty osia, joiden perusteella kirjan rakenne suurin piirtein tunnetaan. Osat löydettiin Uppsalan yliopiston kirjastosta, ja yksi osa on lahjoitettu Helsingin yliopistolle. 

Vuonna 1966 löytyi lisää osia, joihin oli merkitty painovuodeksi 1559, siis kaksi vuotta kirjailijan kuoleman jälkeen.

## Sisältö
*Abckiria* sisältää sekä aapisen että katekismuksen. Tunnettu näyte kirjan alusta on vanhin suomenkielinen loppusointuinen runo:

Tätä alkurunoa seuraavat aakkoset sekä luku- ja kirjoitusohjeita, minkä jälkeen alkaa kirjan uskonnollinen osuus. Lopussa on vielä suomen kielen lukusanat.

Uskonnolliseen osuuteen kuuluu kymmenen käskyä, apostolinen uskontunnustus, Isä meidän -rukous, Ave Maria, kasteen, ripin ja ehtoollisen sakramentit, ruokarukoukset, aamu- ja iltarukoukset ja lopuksi rukoukset kirkonkelloja soitettaessa.

Ruoka-, aamu- ja iltarukoukset Agricola käänsi Martti Lutherin Vähästä katekismuksesta, mutta muut tekstit olivat papiston jo ennalta tuntemia. Vaikka jumalanpalvelusten kieli keskiajalla oli latina, kristinuskon perusopinkappaleet oli käännetty myös kansankielelle. Piispojen määräyksestä papeilla oli oltava nämä opinkappaleet paperille kirjoitettuna, jotta ne tulisi luettua kirkkoväelle samalla tavalla joka sunnuntai. Vaikka näitä paperilappusia ei olekaan nykypäiviin säilynyt, voidaan olettaa, että Agricolalla oli niitä käytössään *Abckiriaa* tehdessään.

## Lähteet

* 
* 
* 
* 

### Viitteet

## Aiheesta muualla
* ''Abckirian'' koko tunnettu sisältö elektronisessa muodossa
* ''Abckirian'' 2. painoksen katkelmia digitoituna Kansalliskirjaston Doria-palvelussa
* ''Abckirian'' selityksiä ja ääntämisohjeita
Neruda

**Neruda** on muun muassa seuraavien henkilöiden sukunimi:

* Jan Neruda (1834–1891), tšekkiläinen kirjailija
* Pablo Neruda (1904–1973), chileläinen runoilija, diplomaatti, poliitikko
* Wilma Neruda (1838–1911), tšekkiläinen viulisti

## Muita
* Neruda, asteroidi
* Neruda, kraatteri planeetta Merkuriuksella
* *[[Neruda (elokuva)|Neruda]]*, vuonna 2016 ensi-iltansa saanut Pablo Nerudasta kertova elämäkertaelokuva
Agricola

**Agricola** tarkoittaa seuraavia:

;Henkilöitä:
* Alexander Agricola (1445/1446–1506), alankomaalainen säveltäjä
* Georgius Agricola (1494–1555), saksalainen luonnontutkija
* Gnaeus Julius Agricola (40–93), roomalainen sotapäällikkö
* Johan Georg Agricola (1792–1872), suomalainen juristi ja virka- ja valtiopäivämies
* Johannes Agricola (1494–1566), saksalainen uskonpuhdistaja
* Kristian Agricola (1550–1586), Tallinnan piispa, Mikael Agricolan poika
* Martin Agricola (1486–1556), saksalainen säveltäjä ja musiikkiteoreetikko
* Mikael Agricola (1510–1557), Turun piispa ja uskonpuhdistaja, suomen kirjakielen kehittäjä
* Rudolf Agricola (n. 1443–1485), hollantilainen humanisti
* Zélé Agricola (1838–1925), suomalainen taidemaalari

;Muita merkityksiä:
* 3212 Agricola, asteroidi
* Agricola, lautapeli
* Agricola (internetportaali), humanistisia tieteitä yleistajuistava verkkojulkaisukokonaisuus.
* Agricola, Tacituksen kirja
Tataari

**Tataari** tarkoittaa ainakin seuraavia asioita:
*tataari, historiallinen yleisnimitys
**volgan tataarit
**krimin tataarit
**astrahanin tataarit
**suomen tataarit
*tataari, turkkilainen kieli.

## Katso myös
* Tattari (täsmennyssivu)
* Tatarstan
Fresko

**Fresko** on  seinämaalaus eli muraali, jossa väri levitetään kostealle kalkkilaastipinnalle, johon se kuivuessaan kiinnittyy. Se on yksi vanhimmista ja kestävimmistä maalaustaiteen menetelmistä. Sana fresko tulee italian sanasta "*fresco*", tuore. 

Freskomaalarin on työskenneltävä tuoreella eli märällä seinäpinnalla. Laastin ja maalin kuivuttua hiilidioksidi reagoi kalkin kanssa muodostaen kalsiumkarbonaattia, joka kiteytyy seinäpintaan. Kuivuttuaan värit ovat kiinnittyneet tiukasti seinään.

Voidakseen maalata kuivuvaa laastia kosteana, on maalattava nopeasti ja tarkasti. Kalkkilaastia voi levittää kerralla vain sen verran, kun pystyy yhdessä päivässä maalaamaan. Tällaisten päiväurakoiden rajat erottuvat tarkkaan katsoessa maalauksissa näkyvinä laastisaumoina. Sikstuksen kappelin kattomaalauspintojen suuresta koosta on päätelty miten uskomattoman nopeasti Michelangelo maalasi.

Freskojen valmistelussa aloitetaan yleensä karkeasta laastikerroksesta. Sen päälle levitettävään sileään kerrokseen maalataan kuva. Taiteilija siirtää kostealle pinnalle etukäteen valmistamansa, suurikokoiselle paperiarkille tai kartongille tekemänsä lopullisen kokoisen piirroksen. Piirroksen on oltava tarkoin harkittu ja valmis etukäteen, koska toisin kuin useimmissa maalaustekniikoissa, freskomaalauksessa on vaikea tehdä muutoksia jälkeenpäin. Perinteisesti taiteilija asetti kartongin seinälle ja sirotteli piirroksen rei'itettyihin ääriviivoihin hiilijauhetta, jotta ääriviivat jäisivät seinään. Nykyään piirroksen siirtämiseen seinälle voidaan käyttää projisointilaitetta.

Kemialliselta koostumukseltaan freskoihin sopivia värejä ovat esimerkiksi kadmiumpunainen, musta kobolttioksidi ja mangaanimusta. Väripigmentit on jauhettava hienoksi ja sekoitettava oikeaan vesimäärään. Tämän tekivät yleensä taiteilijan apulaiset. Mikroskoopilla katsottuna freskon väripinta näyttää hyvin pienistä mosaiikkimuruista kootulta. Freskoon voidaan jälkeenpäin tehdä muutoksia tai lisäyksiä ainoastaan kuivalle laastille "*al secco*" (*italiaksi secco, kuiva*). Sekkomaalaus ei ole yhtä pitkäikäinen kuin märälle pinnalle maalattu fresko. Siinä käytetään kiinnitysaineena usein munaa.

Freskotekniikkaa on käytetty tuhansien vuosien ajan eri sivilisaatioissa. Egyptiläiset hautamaalaukset olivat yleensä sekkomaalauksia, kun taas Rooman ja Pompejin seinämaalaukset olivat freskoja. Erityisen suosituksi freskomaalaus tuli Italiassa renessanssitaiteessa.

## Lähteet
* muralist.org: The Art and Nature of Fresco Painting
* Grömling, A.: *Michelangelo Buonarroti*

## Aiheesta muualla
Vuoden henkilö

**Vuoden henkilö** (ennen vuotta 2000 *vuoden mies* tai vuoden nainen) on yhdysvaltalaisen Time-aikakauslehden vuosittain valitsema henkilö, jolla on ollut suurin vaikutus vuoden tapahtumiin. Palkinnon saaja ei kuitenkaan välttämättä ole yksi henkilö tai edes henkilö.

Lehti on ajoittain herättänyt hämmästystä valinnoillaan, kuten Adolf Hitler tai Josif Stalin. Valinta ei kuitenkaan ole arvonimi tai tunnustus vaan suurimman vaikutuksen vuoden aikana aikaan saanut henkilö. Time kuitenkin luopui periaatteestaan vuonna 2001, jolloin vuoden henkilöksi valittiin New Yorkin pormestari Rudolph Giuliani eikä Osama bin Ladenia. Myös sitä, että 2010 vuoden henkilöksi valittiin Facebookin perustaja Mark Zuckerberg, eikä WikiLeaksin Julian Assangea, joka sai nettiäänestyksessä 20 kertaa enemmän ääniä, arveltiin myönnytykseksi Yhdysvaltain hallinnolle ja yleisölle, koska yhdysvaltalaisista 2/3 kannattaa Assangen tuomitsemista.

Albert Einstein valittiin vuoden 1999 viimeisessä numerossa vuosisadan henkilöksi.

## Vuoden henkilöt

## Lähteet

## Aiheesta muualla
Robert Watson-Watt

**Robert Alexander Watson-Watt** FRS, FRAeS (13. huhtikuuta 1892 –  5. joulukuuta 1973) oli skotlantilainen fyysikko, jota monet pitävät tutkan keksijänä. Hänet aateloitiin vuonna 1942 saavutuksistaan sota-ajan ponnisteluissa.

Watson-Watt valmistui insinööriksi 1915 Dundeessä. Hän siirtyi 1915 Lontooseen radioalan tutkijaksi. Vuonna 1935 hän ehdotti Arnold Wilkinsin kanssa, että vihollisen lentokoneet voitaisiin havaita jo kaukaa lähettämällä niitä kohti radioaaltoja, joiden takaisinheijastuminen mitattaisiin. Käytännön kokeilut osoittivat idean toimivan, ja koko Englannin rannikon kattava tutkajärjestelmä ehdittiin saada valmiiksi ennen toista maailmansotaa.

## Lähteet

## Aiheesta muualla
Fidel V. Ramos

**Fidel Valdez Ramos** (18. maaliskuuta 1928 – 31. heinäkuuta 2022) oli filippiiniläinen sotilas ja poliitikko. Häntä pidetään sotasankarina vuoden 1986 vallankumouksesta, joka syrjäytti Ferdinand Marcosin. Hänestä tuli maan 12. presidentti 30. kesäkuuta 1992 Corazon Aquinon jälkeen. Vuonna 1998 häntä seurasi Joseph Estrada.

## Elämäkerta

Ramos syntyi 1928 Lingayenissa, Pangasinanissa. Hän oli YK-diplomaatin poika ja Ferdinand Marcosin pikkuserkku. Hän valmistui 1950 West Pointin sotilasakatemiasta Yhdysvalloissa ja seuraavana vuonna Illinoisin yliopistosta insinööriksi. Hän taisteli yhdysvaltalaisjoukkojen mukana Korean sodassa ja komensi filippiiniläisjoukkoja Vietnamin sodassa.
Vuonna 1980 hän suoritti kauppatieteiden tutkinnon Ateneo de Manilan yliopistosta.

Ramos palveli Marcosia yli 20 vuotta poliisijoukkojen komentajana ja luotettuna avustajana. Kun Marcosin valta oli romahtamassa, Ramos siirtyi Aquinon puolelle, joka käänsi tasapainon hänen puolelleen. Aquinon noustua valtaan, hän nimitti Ramosin armeijan esikuntapäälliköksi ja myöhemmin puolustusministeriksi. Hänen on sanottu torjuneen seitsemän vallankaappausyritystä uutta hallitusta vastaan.

Ramos oli naimisissa ja hänellä oli viisi lasta. Hän sai useita mitaleja sotilasuransa aikana, mukaan likien *U.S. Military Academy Distinguished Award*, Yhdysvaltain ja Ranskan kunnialegioonan jäsenyyden.

Joulukuussa 1991 Ramos julisti presidenttiehdokkuutensa. Hän voitti vaalit niukasti 11. toukokuuta 1992 senaattori Miriam Defensor-Santiagoa vastaan. Näin hänestä tuli maan kolmas ilokanopresidentti ja ensimmäinen metodisti.

Ramosin kuusivuotiskautta kiitetään taloudellisesta kasvusta ja poliittisen vallan vakiintumisesta maassa, huolimatta kommunistien kansannousuista, islamilaisesta separatistiliikkeestä Mindanaossa ja vuoden 1997 Aasian talouskriisistä. Ramos sai viimein solmittua rauhansopimuksen Filippiinien ja Moron kansallisen vapautusrintaman kanssa 1996.

Ramos aloitti talousuudistukset, rohkaisi yritteliäisyyttä ja ulkomaisia sijoituksia ja vähensi korruptiota. Häntä kuitenkin syytettiin miljoonien kavalluksista PEA-Amarin jutussa ja Filippiinien maailmannäyttelyn yhteydessä.

Kautensa lopussa Ramos alkoi puhua perustuslain muutoksesta saadakseen pysyä virassaan vielä toisen kauden. Laajat protestit pakottivat hänet luopumaan aikeesta ja Joseph Estrada seurasi häntä presidenttinä 1998. Virkakautensakin jälkeen Ramos oli pitkään yksi vaikutusvaltaisemmista poliitikoista Filippiineillä.

## Lähteet

## Aiheesta muualla
Kanaalisaaret

**Kanaalisaaret** (, ) on saariryhmä Englannin kanaalissa, Ranskan rannikolla Normandian edustalla. 

## Historia

Saaret julistettiin osaksi Normandian herttuakuntaa vuonna 933. Normandian herttua Vilhelm Valloittaja miehitti ja valloitti Englannin vuonna 1066 ja nousi myös Englannin kuninkaaksi. Kun Englanti menetti kruunulle kuuluneet maat Normandiassa vuonna 1204, Kanaalisaaret jäivät erillisalueina kruunun alaisuuteen.

1200-luvun lopulta Jerseyllä ja Guernseyllä on ollut erillinen hallinto.

Toisessa maailmansodassa Kanaalisaaret olivat Saksan miehittämiä.

## Hallinto
Kanaalisaaret ovat Mansaaren tavoin Britannian kruunun alaisia, mutta eivät kuulu  Yhdistyneeseen kuningaskuntaan. Ne jakautuvat hallinnollisesti kahteen voutikuntaan (), jotka on nimetty isoimpien saariensa mukaan: Jersey ja Guernsey.

## Maantiede
Bailiwick of Jersey

* Jersey
* Minquiers ja Ecréhous (asumattomia)

Bailiwick of Guernsey
* Guernsey
* Alderney
* Sark
* Herm
* Jethou
* Brecqhou (Brechou)
* Lihou

## Lähteet

## Aiheesta muualla
Rusotähtianis

**Rusotähtianis** (*Illicium verum*) (ent. tähtianis) on keskikokoinen ikivihreä puu, jonka hedelmiä käytetään mausteeksi.

## Ulkonäkö ja koko
Rusotähtianis on 15 metriä korkeaksi kasvava puu. Lehdet 3–6 ryppäissä. Lehtilapa vastapuikean soikea tai soikea, 5–15 cm pitkä ja 2–5 cm leveä. Kukat tulevat lehtihankoihin. Kukkaperä 15–40 mm, kukat vaaleasta kellertävään. Hedelmä on kota jossa yleensä 8 lohkoa. 

## Käyttö
Tähtianikseksi kutsutaan puun hedelmää, joka on yleinen vietnamilaisen ja kiinalaisen keittiön mauste. Yksi tähtianis riittää neljän hengen aterian mausteeksi ja sitä käytetään liha- ja kanaruokien mausteeksi. Rusotähtianista on viljelty jo varhaisista ajoista lähtien Kiinassa, eteläisessä Aasiassa ja Indonesian alueella. Kiinaksi tähtianis tunnetaan mm. nimellä bājiǎo (八角), "kahdeksansakarainen" (kahdeksan on onnenluku Kiinassa). Mausteena hedelmästä käytetään "tähden" kuorta.

Japanintähtianis (*Illicium anisatum*), samankaltainen puu, joka on erittäin myrkyllinen ja syötäväksi kelpaamaton. 

## Lähteet

## Aiheesta muualla
* Laji.fi: ''Illicium verum''
*"Noidankoto; Valkosipulia ja Salviaa": Tähtianis (''Illicium Verum'')
* UniProt: Taxonomy - ''Illicium verum'' 
*ITIS: Illicium verum 
* Global Biodiversity Information Facility (GBIF): ''Illicium verum'' 
*United States Department of Agriculture (USDA): Illicium verum 
*Flora of China: Illicium verum 
*Dr. Duke's Phytochemical and Ethnobotanical Databases: Illicium verum  
*Gernot Katzer's Spice Pages: Star Anise (''Illicium verum'') 
* PheroBase: Plant Compounds of ''Illicium verum'' , the Star anise
Japanintähtianis

**Japanintähtianis** (*Illicium anisatum*) on *[[Tähtianikset|Illicium]]*-sukuun kuuluva ikivihreä pieni puu. Se on läheistä sukua maustekasvina tunnetulle rusotähtianikselle (*Illicium verum*). Japanintähtianiksen hedelmät ovat kuitenkin voimakkaan myrkyllisiä, koska ne sisältävät anisatiini-nimistä hermomyrkkyä. Hedelmien syöminen aiheuttaa vakavan tulehduksen munuaisiin sekä virtsaneritys- ja ruoansulatuselimiin. Rusotähtianiksen syömisen jälkeen ilmenevät myrkytysoireet johtuvat todennäköisesti näiden kahden lajin sekaantumisesta, jolloin rusotähtianiksena on syöty myrkyllisiä japanintähtianiksen hedelmiä.  Japanintähtianiksen kaarnaa poltetaan Japanissa suitsukkeena miellyttävän tuoksun vuoksi.

## Lähteet

## Aiheesta muualla
* Laji.fi: Japanintähtianis (''Illicium anisatum'')
* UniProt: Taxonomy - ''Illicium anisatum'' 
* Global Biodiversity Information Facility (GBIF): ''Illicium anisatum''
Aaprottimaruna

**Aaprottimaruna** eli **aaprotti** (*Artemisia abrotanum*) on monivuotinen varpumainen kasvi, jota on viljelty lääke-, koriste-, mauste- ja tuoksukasvina satojen vuosien ajan. Sitä käytetään myös koristekasvina perennaryhmissä. Se jää alle metrin korkuiseksi. Lehdet ovat harmaanvihreät, siron liuskamaiset.

Aaprottimarunan tuoksu on Platinan mukaan miellyttävä. Tuoksua on verrattu kamferiin ja sitruunaan ja makua katkeromaiseksi. Sitä on käytetty paljon yrttilääketieteessä ja alkoholin maustamisessa. Joskus aaprottimarunaa käytetään kakkujen mausteena. Nimen sanotaan olevan peräisin Abrotonius-nimiseltä naiselta, joka on muutettu kasviksi.

Aaprottimarunaa muistuttavia marunalajeja ovat mm. ohotanmaruna (*Artemisia schmidtiana*), tonavanmaruna (*Artemisia austriaca*), silkkimaruna (*Artemisia pontiaca*) ja hiekkamaruna (*Artemisia stelleriana*). 

## Lähteet

## Aiheesta muualla
*Laji.fi: Aaprottimaruna (''Artemisia abrotanum'')
*Kasviatlas: Aaprottimaruna (''Artemisia abrotanum'')
*Puutarha.net: Aaprottimaruna (aaprotti) (''Artemisia abrotanum'') 
*ITIS: ''Artemisia abrotanum'' 
*United States Department of Agriculture (USDA): ''Artemisia abrotanum'' 
*Dr. Duke's Phytochemical and Ethnobotanical Databases: ''Artemisia abrotanum''  
*Gernot Katzer's spice pages: Southernwood (''Artemisia abrotanum'')
Elisa

**Elisa** voi tarkoittaa ainakin seuraavia:

* Elisa, naisen etunimi
* Elisa, yksi Vanhan testamentin profeetoista
* Elisa Oyj, suomalainen telekommunikaatioalan yritys
* ELISA, immunologinen testi
* *[[Elisa (elokuva)|Elisa]]*, Jean Beckerin ohjaama ranskalainen elokuva vuodelta 1994
* 956 Elisa, päävyöhykkeen asteroidi
* Villa Elisa, kaupunki Paraguayssa.
Anisruoho

**Anisruoho** (*Pimpinella anisum*) on pukinjuurten (*Pimpinella*) sukuun kuuluva ruohovartinen kasvi. Se on yksivuotinen ja kasvaa 10–30 cm korkeaksi. Koko kasvi tuoksuu anikselta, mutta vain siemeniä, joita kutsutaan anikseksi, käytetään ruokien mausteena. Aniksesta valmistetaan myös aromaattista anisöljyä. Siemenistä valmistettu eteerinen öljy sisältää muun muassa anetolia (C10H12O). Aniksen kuivatuissa siemenissä on voimakas ja mausteinen tuoksu, ja niiden maku muistuttaa lakritsia.

Anisruohon ruoansulatusta edistävät ominaisuudet olivat tuttuja jo roomalaisille, jotka tarjoilivat aterian päätteeksi anista sisältäviä kakkuja. Egyptiläiset käyttivät kasvia mausteena ja rohtona jo 1500 eaa.

Välimeren maissa aniksella maustetaan alkoholijuomia, kuten ouzo, pastis, anisette ja raki. Suomessa sitä käytetään karamellien ja leivän mausteena.Maultaan aniksen hedelmä on raikas ja makea. Tuoreita lehtiä voidaan käyttää salaattien ja erilaisten pataruokien mausteena.

## Lähteet

## Aiheesta muualla
* Laji.fi: Anisruoho (''Pimpinella anisum'')
* Luontoportti: Anisruoho (''Pimpinella anisum'')
* 
* UniProt: Taxonomy - ''Pimpinella anisum'' 
* Global Biodiversity Information Facility (GBIF): ''Pimpinella anisum'' 
* United States Department of Agriculture (USDA): ''Pimpinella anisum'' 
* Flora of China: ''Pimpinella anisum'' 
* Dr. Duke's Phytochemical and Ethnobotanical Databases: *Pimpinella anisum*  
* Centre for Agriculture and Biosciences International (CABI): ''Pimpinella anisum'' (aniseed) 
* Plantwise: Aniseed (''Pimpinella anisum'') 
* Pherobase: Floral volatiles of ''Pimpinella anisum'' 
* Pherobase: Plant Compounds of ''Pimpinella anisum'' , the Anise
Emma Daumas

**Emma Daumas**, oikealta etunimeltään **Manuelle** (s. 23. marraskuuta 1983 Avignon Provence) on ranskalainen laulaja-lauluntekijä.

## Levytykset

### Albumit
* *[[Le saut de l'ange]]* &nbsp;(2003)
* *[[Effets secondaires]]* &nbsp;(2006)

### Singlet
* *Au jour le jour* &nbsp;(2003)
* *Si tu savais* &nbsp;(2003)
* *Tu seras* &nbsp;(2004)
* *J'attends* &nbsp;(2005)
Suomalaisuuden päivä

**Suomalaisuuden päivää** eli **J. V. Snellmanin päivää** vietetään Suomessa 12. toukokuuta. Päivä on suomen kielen asemaan merkittävästi vaikuttaneen J. V. Snellmanin syntymäpäivä ja vakiintunut liputuspäivä.

Snellmanin päivää suositeltiin viralliseksi liputuspäiväksi jo 1920-luvulla, mutta vasta vuonna 1952 päivä tuli almanakan liputuspäiväluetteloon. Suomalaisuuden päiväksi Snellmanin päivä nimettiin vuonna 1978.

## Taustaa
J. V. Snellmanin syntymän satavuotispäivän yhteydessä vuonna 1906 kirjailija Johannes Linnankoski kehotti suomalaistamaan vierasperäiset sukunimet. 12. toukokuuta 1906 julkaistussa Suomalaisen Virallisen Lehden lisälehdessä noin 24&nbsp;800 henkilöä ilmoitti suomalaistaneensa nimensä. Samana päivänä perustettiin myös Suomalaisuuden Liitto.

## Katso myös
* Luettelo Suomen liputuspäivistä

## Lähteet
Luís Figo

**Luís Filipe Madeira Caeiro Figo**, (s. 4. marraskuuta 1972 Lissabon, Lissabonin piiri, Portugali) on portugalilainen entinen jalkapalloilija, joka pelasi hyökkäävänä keskikenttäpelaajana. 

Figo kuului Portugalin jalkapallon niin sanottuun kultaiseen sukupolveen, joka voitti vuonna 1991 alle 20-vuotiaiden maailmanmestaruuden. Seurajoukkueurallaan hän edusti muun muassa FC Barcelonaa ja Real Madridia. Hän voitti urallaan Kultaisen pallon vuonna 2000, minkä lisäksi hänet valittiin ksi 2001.

Vuosituhannen vaihteessa Figo siirtyi Barcelonasta Real Madridiin maailmanennätyksen rikkoneella 37 miljoonan punnan siirtosummalla.

## Ura
### Seurajoukkueet
Seurajoukkueista Figo pelasi kotimaassaan Sportingissa, josta hän siirtyi Kataloniaan Barcelonaan vuonna 1995. Siellä hän pelasi viisi kautta, kunnes hän siirtyi Barçan veriviholliseen Real Madridiin vuonna 2000. Siirto herätti Barcelonan kannattajissa suurta raivoa ja Figoa kutsuttiin juudakseksi. Figo oli ensimmäinen Real Madridin niin sanotuista *galáctico*-hankinnoista. 

Vuonna 2005 Figo päätti siirtyä italialaiseen Interiin ajauduttuaan riitoihin valmentaja Vanderlei Luxemburgon kanssa. Heinäkuussa 2007 Figon piti siirtyä puolitoistavuotisella sopimuksella saudiarabialaiseen Al-Ittihadiin, mutta päättikin jäädä italialaisseuraan vielä kahdeksi vuodeksi. Viimeisessä ottelussaan ammattilaisurallaan Figo sai kantaa kapteenin nauhaa, jonka hän sai joukkueen kapteenilta argentiinalaiselta Javier Zanettilta. Figo kertoi pelin jälkeen:

### Maajoukkue
Figo pelasi Portugalin maajoukkueessa 127 ottelua ja teki niissä 32 maalia. Hänestä tuli kaikkien aikojen eniten Portugalin maajoukkueessa esiintynyt pelaaja, kun hän ohitti Fernando Couton kesällä 2005 Slovakiaa vastaan pelatun pelin jälkeen 111:stä maajoukkuepelillään. Hän pelasi ensimmäisen maaottelunsa vuonna 1991 ja on pelannut vuosien 1996, 2000 ja 2004 EM-kilpailuissa sekä vuosien 2002 ja 2006 MM-kilpailuissa. Hän lopetti maajoukkueuransa 2006 MM-kilpailujen jälkeen. 

## Yksityiselämä
Figo avioitui ruotsalaisen mallin Helen Svedinin kanssa vuonna 1996, ja heillä on kolme tytärtä.

## Saavutukset

### Maajoukkueessa

* Alle 16-vuotiaiden maailmanmestaruus: 1989
* Alle 20-vuotiaiden maailmanmestaruus: 1991

### Seurajoukkueessa

#### Kansainväliset mestaruudet

* Cup-voittajien cupin voitto: 1997
* UEFA Super Cupin voitto: 1998, 2002
* Mestarien liigan voitto: 2002
* Intercontinental Cupin voitto: 2002

#### Kansalliset mestaruudet

* Portugalin cupin voitto: 1995
* Espanjan supercupin voitto: 1996, 2003
* Espanjan cupin voitto: 1997, 1998
* Espanjan-mestaruus: 1998, 1999, 2001, 2003
* Italian supercupin voitto: 2005
* Italian cupin voitto: 2006
* Italian-mestaruus: 2006, 2007

### Henkilökohtaiset palkinnot

* Portugalin vuoden jalkapalloilija: 1994, 1995, 1996, 1997, 1998, 1999, 2001, 2002
* Kultainen pallo: 2000
* : 2001
* FIFA 100

## Lähteet

## Aiheesta muualla

* FootballDatabase.com
Emma

**Emma** voi tarkoittaa ainakin seuraavia asioita:

* Emma, kokonaan verhoiltu tuoli
* Emma, naisen nimi
* *[[Emma (romaani)|Emma]]*, Jane Austenin romaani
* *[[Emma (vuoden 1996 elokuva)|Emma]]*, Douglas McGrathin ohjaama elokuva vuodelta 1996
* *[[Emma (vuoden 2020 elokuva)|Emma]]*, Autumn de Wilden ohjaama elokuva vuodelta 2020
* *[[Emma (manga)|Emma]]*, Kaoru Morin manga
* *[[Emma (kappale)|Emma]]*, suomalainen kansansävelmä
* Emma, Espoon modernin taiteen museo
* Emma, Veikkauksen raha-automaattipeli
* 283 Emma, suuri päävyöhykkeen asteroidi
* EMMA (*Experiment with MultiMuon Array*), Oulun yliopiston johtaman CUPP-projektin myonien havaitsemiseen liittyvä koe
* EMMA, hiukkaskiihdytin Daresbury Laboratoryssa Britanniassa
* M/S Emma Mærsk, maailman suurin konttialus
* M/S Emma, Sun Linesin risteilyalus, entinen Korkeasaaren lautta (*M/S Korkeasaari-Högholmen*)
* EmmaFM, vuosina 2001–2003 toiminut suomalainen verkkomusiikkikauppa
* Emma-gaala, Suomen ääni- ja kuvatallennetuottajien palkintogaala
* Emma-patsas, Emma-gaalassa myönnettävä palkinto
* Degtjarjov DP-27, lempinimeltään Emma, venäläinen pikakivääri
* EMMA Finland, Suomen autohifin järjestö
* *Emma*, Satin Circus -yhtyeen ensimmäinen single ja musiikkivideo.
* Emmanuele Marrone, italialainen laulaja, taiteilijanimeltään *Emma*
* Ttr1 51, Valtion rautateiden radantarkastusvaunu joka tunnetaan myös nimellä *Emma*
Dod

**Dod**, **DoD** tai **DOD** voi viitata seuraaviin:

* Charlotte ”Lottie” Dod (1871–1960), englantilainen urheilija
*DOD Electronics, yhdysvaltalainen efektilaitevalmistaja
* Yhdysvaltain puolustusministeriö (engl. United States Department of Defense, DOD tai DoD)
* *[[Day of Defeat]]*, tietokonepeli
* DOD, *[[Drink Or Die]]*, Moskovassa 1993 perustettu warez-ryhmä.
Sl

**Sl** tarkoittaa seuraavia:

* 
* Savonlinnan rautatieasema, liikennepaikkalyhenne Sl, rautatieliikennepaikka
* 
* Siionin laulut, Vanhoillislestadiolaisten 329 hengellisen laulun kokoelma
* SL, Mercedes-Benzin henkilöautomalli
* 
* Storstockholms Lokaltrafik, SL, Suur-Tukholman paikallisliikennettä hoitava yhtiö
* Suomen Leijonan ritarikunta, SL, suomalainen ritarikunta
* syyslukukausi, sl., syksyyn sijoittuva oppilaitoksen työaika
* Skolenes landsforbund, norjalainen ammattiliitto.
Kultainen pallo

**Kultainen pallo** () on ranskalaisen *[[France Football]]* -lehden vuodesta 1956 jakama jalkapallopalkinto, joka myönnetään vuosittain maailman parhaaksi valitulle miespelaajalle. Sen voittajan piti pelata ennen vuotta 2007 Euroopan jalkapalloliitto Uefan alaisessa seurassa, minkä lisäksi vuoteen 1995 pelaajan piti olla Euroopan maan kansalainen. Vuosina 2010–2015 Kultainen pallo ja Fifan vuoden pelaaja -palkinto olivat yhdistettyinä uudeksi Fifan Kultainen pallo -palkinnoksi.

Lionel Messi on voittanut palkinnon ennätykselliset kahdeksan kertaa ja Cristiano Ronaldo viidesti. Kolme pelaajaa – Michel Platini, Johan Cruyff ja Marco van Basten – ovat voittaneet palkinnon kolmesti. Vuonna 1963 palkinnon voittanut Lev Jašin on ainoa sen saanut maalivahti.

## Kokonaiskuva
Euroopan jalkapalloliitto Uefa pitää Kultaista palloa jalkapallon merkittävimpänä henkilökohtaisena palkintona. Sen myöntää vuosittain ranskalainen *[[France Football]]* -jalkapallolehti edeltävän kauden parhaalle miespelaajalle eli elokuusta seuraavan vuoden heinäkuuhun. Vuoteen 2022 asti palkinto myönnettiin edeltäneen kalenterivuoden perusteella. Palkinto jaettiin ensimmäistä kertaa vuonna 1956, ja se keräsi nopeasti arvostusta. Palkinnon voittajan piti pelata ennen vuotta 2007 Uefan alaisessa seurassa, minkä lisäksi vuoteen pelaajan piti olla Euroopan maan kansalainen. Vuosina 2010–2015 Kultainen pallo ja Fifan vuoden pelaaja -palkinto olivat yhdistettyinä uudeksi Fifan Kultainen pallo -palkinnoksi. Uefa on isännöinyt vuodesta 2024 Kultaisen pallon gaalaa. *France Footballin* rooli näkyy kuitenkin äänestyksessä ja palkinnon nimessä.

Kultaisen pallon 30 ehdokkaan luettelosta vastaa *France Football* ja *[[L’Équipe]]*. Ehdokasluettelosta äänensä antaa erikoispaneeli, johon kuuluu yksi edustaja jokaisesta silloisesta sadan vahvimman jalkapallomaan joukosta. Jokainen edustaja asettaa mielestään kymmenen parasta pelaajaa paremmuusjärjestykseen ja antaa heille vaihtelevan määrän pisteitä. Arviontikriteereinä käytetään henkilökohtaisia saavutuksia, joukkuesaavutuksia ja pelaajan käytöstä. Se pelaaja, joka saa yhteenlaskettuna eniten pisteitä, voittaa palkinnon. Jos ensimmäisen sijan jakaa kaksi pelaajaa, voittajaksi valitaan se, kumpi valittiin äänestyksessä useammin parhaaksi pelaajaksi. Mikäli tämänkin jälkeen tilanne on tasan, toistetaan samaa periaatetta toisen sijan kohdalla ja niin edelleen, kunnes voittaja ratkeaa.

Ensimmäisen Kultaisen pallon sai englantilainen Stanley Matthews. Useimmin palkittu on kahdeksan kertaa voittanut argentiinalainen Lionel Messi, joka on voittanut palkinnon ennätyksellisesti neljästi peräkkäin. Toiseksi eniten on voittanut viidellä palkinnollaan portugalilainen Cristiano Ronaldo. Hän on päässyt uransa aikana ennätykselliset 18 kertaa ehdokkaaksi. Kolme pelaajaa – Michel Platini, Johan Cruyff ja Marco van Basten – ovat voittaneet palkinnon kolmesti. Vuonna 1963 palkinnon voittanut Lev Jašin on ainoa sen saanut maalivahti.

## Voittajat

Lähde: 

## Eniten voittoja

### Pelaajittain

### Kansalaisuuksittain

### Seuroittain

## Lähteet

## Aiheesta muualla

* Palkinnon verkkosivut
Santana

**Santana** voi tarkoittaa seuraavia:

## Paikkoja
*Santana, kaupunki Portugalissa
*Santana, kunta Madeiran autonomisella alueella Portugalissa
*Santana, kaupunki Amapán osavaltiossa Brasiliassa
*Feira de Santana, kaupunki Bahian osavaltiossa Brasiliassa

## Henkilöitä
*Bruno Santana (s. 1982), brasilialainen käsipalloilija
*Carlos Santana (s. 1947), meksikolainen muusikko
*Cléber Santana (1981–2016), brasilialainen jalkapalloilija
*Felipe Santana (s. 1986), brasilialainen jalkapalloilija
*Hermín Negrón Santana (1937–2012), puertoricolainen katolinen piispa
*Johan Santana (s. 1979), venezuelalainen baseballtähti
*José Edson Santana de Oliveira (s. 1952), brasilialainen katolinen piispa
*Juan Antonio Flores Santana (1927–2014), dominikaanilainen katolinen arkkipiispa
*Juan Carlos Valerón Santana (s. 1975), espanjalainen jalkapalloilija
*Juelz Santana (s. 1982), yhdysvaltalainen rap-artisti
*Luan Santana (s. 1991), brasilialainen laulaja
*Luiz Carlos Santana, *Deleu* (s. 1984), brasilialainen jalkapalloilija
*Manuel Santana (1938–2021), espanjalainen tennispelaaja
*Marvin Amparo Santana (s. 1992), dominikaaninen liikemies
*Rolf Santana, oik. *Rudy Frans Juhani Kulmala* (s. 1983), suomalainen rap-artisti
*Telê Santana (1931–2006), brasilialainen jalkapalloilija ja valmentaja
*Ubaldo Ramón Santana Sequera (1941–2021), venezuelalainen katolinen arkkipiispa
*Vanesa Santana (s. 1990), argentiinalainen jalkapalloilija.

## Muita

*Santana, rock-yhtye
*Volkswagen Santana, automalli
Vesikehä

**Vesikehä** eli **hydrosfääri** muodostuu kaikesta planeetalta löytyvästä vedestä. Näin ollen Maan hydrosfääriin kuuluvat pintavedet kuten meret, järvet ja joet, mutta myös pohjavesi, magman vesi, jäätiköt ja ilmakehään sekä kasvillisuuteen sitoutunut vesi. Jääkehällä on myös oma nimi *kryosfääri*. Hydrosfäärissä tapahtuu veden kiertokulkua paikasta ja olomuodosta toiseen.

## Vesikehän tutkimus

Laajasti tulkiten vesikehään ja sen tutkimukseen voidaan sisällyttää myös kaikki veden kiertokulkuun liittyvät ilmiöt kuten sen vuorovaikutus elottoman ja elollisen luonnon kanssa sekä veden fysikaaliset ja kemialliset ominaisuudet. Meteorologia tutkii ilmakehässä olevaa vesikehän osaa ja veden liikkeitä ilmakehässä. Fysikaalinen meritiede keskittyy meriin ja hydrologia mantereilla olevaan veteen.  

Vesikehä sijaitsee suurimmaksi osaksi kivikehän ja ilmakehän välissä. Se peittää noin 71&nbsp;% maapallon pinnasta. Maapallon vedestä 98&nbsp;% on suolaista. Maan makea vesi on pääasiassa joissa, järvissä, jäätiköissä sekä pohjavetenä.

## Muodostuminen

Ei osata täysin varmasti sanoa, mistä Maa sai runsaan vetensä. Vettä tiedetään olevan runsaasti Marsissa routana ja jäänä sekä jonkin verran höyrynä kuumassa Venuksessakin. Planeettamme sisältää suhteellisesti enemmän pintavettä kuin vastaavat kappaleet sisemmässä aurinkokunnassa. Veden vapautuminen Maan sisältä esimerkiksi tulivuoritoiminnan myötä ei riitä selittämään sen määrää. Erään melko suositun olettamuksen mukaan Maan vesi olisi peräisin komeetoista ja asteroideista, joiden pommitukselle varhainen Maa altistui. On ajateltu, että Jupiterin painovoimahäiriöt ajoivat jäisiä kappaleita asteroidivyöhykkeeltä, joten ilman Jupiteria Maalla ei olisi ainakaan niin suurta määrää vettä kuin nyt.

## Maan valtameret

Valtameret peittävät 70,8 prosenttia Maan pinta-alasta. Maan vesivaroista suolatonta vettä on vain 2,5 prosenttia, josta suurin osa (68,5&nbsp;%) on jäätiköissä. Maan valtamerien keskisyvyys on 3&nbsp;794 metriä, mikä on lähes viisinkertainen mannerten keskikorkeuteen nähden. Valtamerien massa on 1,35 × 1021 kg eli 1/4400 Maan massasta. Se vastaa tilavuusmittana 1,386 × 109 km³ vettä. Jos maan pinta olisi kokonaan tasainen, sen peittäisi 2,6-2,7 kilometriä syvä vesikerros. Maan valtameret tasaavat merivirroillaan Maan lämpöä, mutta merivirrat aiheuttavat myös El Niñon tapaisia säähäiriöitä. Valtamerien yllä on usein pilvisempää kuin maalla.

## Lähteet

## Aiheesta muualla

*Tiedebasaari: Hartley 2 -komeetalla samanlaista vettä kuin Maan valtamerissä
Vasemmistososialismi

**Vasemmistososialismi** sijoittuu poliittisella janalla sosiaalidemokratian ja kommunismin väliin. Suomessa  vasemmistososialisteiksi voidaan katsoa esimerkiksi SKDL:n niin sanotun sosialistisiiven edustajat, kuten Ele Alenius ja Kalevi Kivistö.

Laajaa kannatusta vasemmistososialismi on nauttinut muun muassa maailmansotien välisenä aikana Japanissa.

Professori Heikki Paloheimon mukaan Suomessa vasemmistososialistinen aatesuunta on ollut yksi viidestä puoluejärjestelmän rungon muodostaneesta suuntauksesta, jotka ovat vasemmistososialistinen, sosiaalidemokraattinen, agraarinen, liberaalinen ja konservatiivinen aatesuunta. Näiden lisäksi Suomessa on ollut ruotsinkielistä vähemmistöä edustava puolue. 

## Historia
Suomessa vasemmistososialistiksi itseään on kutsunut Arvo Tuominen, joka vuonna 1919 oli mukana SDP:n linjasta käydyssä kamppailussa Väinö Tanneria ja hänen edustamaansa  maltillisempaa linjaa  vastaan. Vasemmistososialistien ryhmään lukeutuivat SDP:ssä tuolloin myös Sulo Wuolijoki, Eino Pekkala, Ivar Lassy ja Kaarlo Luoto. He pyrkivät saamaan puolelleen enemmistön vuoden 1919 loppupuolella pidetyssä puoluekokouksessa. Vasemmistososialistit onnistuivat hajottamaan SDP:n, minkä seurauksena Suomeen perustettiin Suomen Sosialistinen Työväenpuolue. O. W. Kuusinen kirjoitti uuden puolueen ohjelman. Keskeisiä kysymyksiä puolueohjelmassa olivat suhtautuminen väkivaltaiseen vallankumoukseen, kommunistiseen internationaaliin, proletariaatin diktatuuriin ja Suomen kommunistiseen puolueeseen. 

Tuominen vastusti SKP:n linjaa, joka painotti aseellisen vallankumouksen valmistelua laittomin keinoin ja vaalilakkoa. Hänen mielestään työväenliikkeen oli Suomessa keskityttävä julkiseen järjestötoimintaan ja parlamentaariseen puoluetoimintaan lakien puitteissa, koska se oli työväestön enemmistön mielipide. Väinö Tannerin linjaa SDP:ssä Tuominen puolestaan piti liian varovaisena.

## Lähteet
*Paloheimo, Heikki: Puoluejärjestelmän lohkeamat ja ristiriitaulottuvuudet.  Teoksessa: Puolueiden tulevaisuus, Oikeusministeriön julkaisuja 2009:6.
### Viitteet
Valunta

**Valunta** on suure, joka kuvaa valuma-alueelta virtauksien mukana poistuvaa vesimäärää. Sen yksikkö on yleensä millimetri tai millimetriä aikayksikössä. Termi *valuma* taas tarkoittaa virtaamaa alueen pinta-alaa kohden. Valuman tunnus on *q* ja yksikkö litraa sekunnissa neliökilometrillä. Englannin kielen termi *runoff* viittaa sekä valumaan että valuntaan.

Veden kiertokulussa vesi sataa ilmakehästä alas maahan kulkeutuakseen sitten valuntana takaisin meriin. Vesistön valuma-alue tarkoittaa sitä aluetta, jolle pudonnut sadevesi kulkeutuu pois kyseisen vesistön kautta. Valuma-alue on niin sanottujen vedenjakajien rajaama: vedenjakajat ovat korkeita maastonkohtia, jotka konkreettisesti jakavat sataneen veden sen mukaan, kumpaa rinnettä pitkin vesi valuu pois. Pintavesien ja pohjavesien valuma-alueet ja vedenjakajat voivat erota toisistaan. Valuma-alue määritetään topografisen kartan avulla, epäselvissä tapauksissa apuna voidaan käyttää maastossa suoritettuja korkeusmittauksia.

## Valuntaan vaikuttavat tekijät

Rankkasateet ja lumien sulaminen aiheuttavat tyypillisesti valuntapiikkejä. Runsas kasvillisuus pidättää vettä estäen valuntaryöppyjä ja siten tulvia. Myös maaperä, esimerkiksi soramaa, voi hidastaa valuntaa merkittävästi. Sen sijaan esimerkiksi asfaltti pidättää vettä erittäin huonosti. Valuma-alueen muoto ja korkeussuhteet vaikuttavat veden keräytymiseen: nopeimmin vesi pääsee keräytymään pyöreillä valuma-alueilla sekä vuorisilla alueilla. Valuma-alueen järvet tai suot keräävät satanutta vettä ja siten hidastavat valuntaa.

## Valuntatyypit

* *Pohjavalunta* on jatkuvaa perusvaluntaa, joka siirtyy valuma-alueen suulle pohjavetenä tai pintavaluntana.
* *Pohjavesivalunta* on valuntaa, joka koostuu pohjavedestä.
* *Pintakerrosvalunta*, imeytyy maaperään ja kulkeutuu maan pintakerroksissa vesiuomiin.
* *Pintavalunta* tai pintakerrosvalunta tarkoittaa maan pinnalla kulkeutuvaa vettä.
* *Välitön valunta* tarkoittaa valunnan ryöppyä, joka johtuu esimerkiksi lumien sulamisesta keväällä.

## Valunnan laskeminen

Valunta voidaan laskea vesitaseyhtälön avulla:

:R = P – E – ΔV, missä

*R = valunta (*eng. runoff*)
*P = sadanta 
*E = haihdunta
*ΔV = vesivarannon muutos

Joltain alueelta poistuva vesimäärä lasketaan käytännössä usein valuma-alueen sadannan ja haihdunnan erotuksena.

## Katso myös
*Luettelo joista valuma-alueen mukaan
*Vesistö
*Luettelo Suomen vesistöistä
*Sisäinen valuma-alue
*Hulevesi

## Lähteet
*
Vedenjakaja

**Vedenjakaja** on maantieteessä kahden tai useamman valuma-alueen välinen maaston raja-alue, missä maahan satanut vesi virtaa eri suuntiin ja päätyy eri vesistöihin. Sadeveden valumisen suunnan maanpintaa pitkin ratkaisee maanpinnan topografia. Maahan imeytyneen veden kulkeutuminen pohjaveden myötä ratkaisee maaperän rakenne ja laatu sekä peruskallion maanalainen topologia. Vedenjakajan paikan tarkka määrittäminen on vaikea tehtävä, sillä se riippuu monista vaikeasti selvitettävistä seikoista. Se tunnetaankin yleensä vain pääpiirteittäin. 

Alueita, jotka jäävät vedenjakajan sisälle, kutsutaan vesistöalueiksi tai valuma-alueiksi. Aluetta ympäröi vedenjakaja, jonka sisälle satanut vesi kerääntyy sen matalimpaan kohtaan. Se sijaitsee usein valuma-alueen reunalla kohdassa, jota kutsutaan laskukynnykseksi. Laskukynnys on useina alkuna virtavedelle tai se on laskupaikka järveen.

## Esimerkkejä
Suomessa varsin kuuluisa vedenjakaja on Suomenselkä, joka on Pohjanmaalla sijaitseva matala selänne Pohjanlahden rannikon ja Sisä-Suomen välillä. Norjan ja Ruotsin raja seuraa pääosin Kölin vuoriston vedenjakajaa, jonka itäpuoli laskee Pohjanlahteen ja länsipuoli Atlanttiin. Maanselkä on Pohjois-Suomessa ja jakaa vesistöt Jäämereen laskeviksi ja Perämereen laskeviksi alueiksi.

## Lähteet